title: Sklep Sveta z dne 17. decembra 1999 o imenovanju članov izbirne Komisije v okviru aktivnosti Skupnosti Evropska prestolnica kulture s strani Sveta (2000/C 9/01)

text:
16/Zv. 1           SL                                  Uradni list Evropske unije                                                      81

32000D0113(01)

C 9/1                                          URADNI LIST EVROPSKIH SKUPNOSTI                                                   13.1.2000

                                                    SKLEP SVETA
                                               z dne 17. decembra 1999
           o imenovanju članov izbirne Komisije v okviru aktivnosti Skupnosti „Evropska prestolnica kulture“ s
                                                      strani Sveta

                                                             (2000/C 9/01)

           SVET EVROPSKE UNIJE JE

           ob upoštevanju Pogodbe o ustanovitvi Evropske skupnosti,
           ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi
           aktivnosti Skupnosti za prireditev „Evropska prestolnica kulture“ za leta 2005 do 2019 (1) ter zlasti člena 2(2)
           Sklepa,
           ker člen 2(2) Sklepa št. 1419/1999/ES določa, da Komisija vsako leto oblikuje izbirno komisijo, ki izda poročilo
           o nominaciji ali nominacijah, ob upoštevanju ciljev in značilnosti aktivnosti, in da navedeno komisijo sestavlja
           sedem vodilnih neodvisnih osebnosti, ki so strokovnjaki na področju kulture, od katerih dva imenuje Svet,

           SKLENIL:

                                                                 Člen 1
           1. Zaradi razglasitve mesta kot „evropske prestolnice kulture“ od leta 2005 nominira vsaka od držav, ki
           predsedujeta Svetu v tekočem letu, v prvi polovici vsakega leta, prvič pa leta 2000, po eno vodilno osebnost, ki
           je neodvisna in ima strokovno znanje, potrebno za članstvo v izbirni komisiji iz člena 2(2) Sklepa 1419/1999 ES.
           2. V drugi polovici vsakega leta, prvič pa leta 2000, imenuje Svet z navadno večino obe vodilni osebnosti, ki bosta
           del izbirne komisije za naslednje leto.
           3. Predsedstvo obvesti Komisijo o imenovanju.

                                                                 Člen 2
           Ta sklep se objavi v Uradnem listu Evropskih skupnosti.

           V Bruslju, 17. decembra 1999

                                                                                Za Svet
                                                                                Predsednik
                                                                                K. HEMILÄ

           (1) UL L 166, 1.7.1999, str. 1.


title: Sklep Evropskega parlamenta (EU) 2017/1653 z dne 27. aprila 2017 o zaključnem računu Evropskega azilnega podpornega urada za proračunsko leto 2015

text:
               29.9.2017

               SL

               Uradni list Evropske unije

               L 252/197

         SKLEP EVROPSKEGA PARLAMENTA (EU) 2017/1653
   z dne 27. aprila 2017
   o zaključnem računu Evropskega azilnega podpornega urada za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega azilnega podpornega urada za proračunsko leto 2015,

               —

               ob upoštevanju poročila Računskega sodišča o zaključnem računu Evropskega azilnega podpornega urada za proračunsko leto 2015 z odgovori urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice uradu glede izvrševanja proračuna za proračunsko leto 2015 (05873/2017 – C8-0078/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (4), zlasti člena 36,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0093/2017),

               1.

               odobri zaključni račun Evropskega azilnega podpornega urada za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Evropskega azilnega podpornega urada, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 66.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 132, 29.5.2010, str. 11.

      (5)  UL L 328, 7.12.2013, str. 42.


               22.7.2016

               SL

               Uradni list Evropske unije

               C 266/4

         Sklep Evropskega bančnega organa, ki potrjuje, da se nenaročene bonitetne ocene nekaterih zunanjih bonitetnih institucij po kakovosti ne razlikujejo od njihovih naročenih bonitetnih ocen
   (2016/C 266/05)
   ODBOR NADZORNIKOV EVROPSKEGA BANČNEGA ORGANA JE –
   ob upoštevanju Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (1) (v nadaljnjem besedilu: uredba EBA in organ EBA),
   ob upoštevanju člena 138 Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (2) (v nadaljnjem besedilu: uredba CRR),
   ob upoštevanju naslednjega:

               (1)

               V skladu s členom 138 uredbe CRR se nenaročene bonitetne ocene zunanje bonitetne institucije (v nadaljnjem besedilu: ECAI) lahko uporabljajo za določanje uteži tveganja za aktivne postavke in zunajbilančne postavke pri izračunu kapitalskih zahtev, pri čemer mora organ EBA potrditi, da se nenaročene bonitetne ocene te ECAI po kakovosti ne razlikujejo od naročenih bonitetnih ocen iste ECAI. V skladu z istim členom mora organ EBA to potrditev zavrniti ali preklicati, zlasti če ECAI poskuša z nenaročeno bonitetno oceno pripraviti ocenjevani subjekt do tega, da bi naročil bonitetno oceno ali druge storitve.

               (2)

               V skladu s točko 98 člena 4(1) uredbe CRR se ECAI nanaša na bonitetno agencijo, ki je registrirana ali certificirana v skladu z Uredbo (ES) št. 1060/2009 Evropskega parlamenta in Sveta (3) (v nadaljnjem besedilu: uredba o bonitetnih agencijah) ali centralno banko, ki izdaja bonitetne ocene, ki so izvzete iz uredbe o bonitetnih agencijah. Na podlagi navedenega bi moral ta sklep zajemati bonitetne ocene vseh ECAI, razen tistih, ki trenutno ne uporabljajo nenaročenih bonitetnih ocen. Poleg tega bi moral ta sklep glede na medsebojne povezave z vzporejanjem bonitetnih ocen ECAI v skladu s členom 136(1) uredbe CRR zajemati bonitetne ocene vseh ECAI, ki jim je bilo dodeljeno vzporejanje. Sklep bi moral zajemati tudi tiste ECAI, ki zagotavljajo le nenaročene bonitetne ocene, da bi se upoštevali premisleki iz uvodne izjave 98 uredbe CRR v zvezi z odprtjem trga za druge družbe, pri čemer bi se hkrati ohranjali strogi postopki in zahteve za vse ECAI.

               (3)

               V skladu s členom 4(1) uredbe o bonitetnih agencijah se bonitetne ocene lahko uporabljajo za določitev zneskov tveganju prilagojenih izpostavljenosti iz člena 113(1) uredbe CRR, če ustrezajo opredelitvi „bonitetne ocene“ iz člena 3(1)(a) uredbe o bonitetnih agencijah. Zato lahko ta sklep zajema le nenaročene bonitetne ocene, ki ustrezajo opredelitvi bonitetne ocene iz uredbe CRR in uredbe o bonitetnih agencijah.

               (4)

               V skladu z metodologijo, ki se uporablja za vzporejanje bonitetnih ocen ECAI s stopnjami kreditne kakovosti (4), je treba pri oceni iz tega sklepa uporabiti kvantitativna in kvalitativna merila in dejavnike. Ker morajo bonitetne agencije v skladu s členom 11 uredbe o bonitetnih agencijah vnesti podatke o svojih bonitetnih ocenah v CEREP, tj. centralni register, ki ga upravlja in nadzira organ ESMA, je primerno, da se informacije iz zbirke podatkov CEREP uporabijo kot edina podlaga za kvantitativno analizo, saj se tako zagotovita enotna obravnava in zanesljivost informacij, ki se obdelujejo. Kljub temu je treba za ECAI, ki niso zajete v uredbi o bonitetnih agencijah in ki ne vnašajo podatkov v register CEREP, v zvezi s kvantitativno oceno njihovih nenaročenih bonitetnih ocen uporabiti zunanje podatke. Kar zadeva podatke za kvalitativno analizo, je treba ustrezne informacije zahtevati od vseh zadevnih ECAI, ki se obravnavajo v okviru tega sklepa.

               (5)

               ECAI razvrščajo nenaročene bonitetne ocene v skladu z različnimi opredelitvami. To je razvidno iz informacij, predloženih organu EBA in v zbirko podatkov CEREP pri organu ESMA. V odziv na te razlike v praksah ECAI je organ ESMA objavil sklop najpogostejših vprašanj z odgovori (5) o opredelitvi nenaročene bonitetne ocene, v katerem navaja svoja stališča v zvezi s tem in ki bi se moral zaradi skladnosti uporabiti tudi za namene ocene iz člena 138 uredbe CRR. Ker se je ocena začela izdelovati pred objavo tega sklopa vprašanj z odgovori in je bila eden od razlogov za njegovo objavo, je za namene tega sklepa primerno, da se pri presoji bonitetnih ocen upošteva, kako so jih posamezne ECAI razvrstile pred objavo sklopa vprašanj z odgovori (tj. 16. decembra 2015), saj bi se le tako lahko upoštevale pretekle informacije o nenaročenih bonitetnih ocenah, in da se uporabijo razpoložljivi kvantitativni podatki o teh bonitetnih ocenah, ki se posredujejo v zbirko podatkov CEREP. Poleg tega bi se s tem preprečila prevelika zamuda pri začetku veljavnosti tega sklepa, zlasti ob upoštevanju učinka sklopa vprašanj z odgovori na način, kako ECAI razvrščajo svoje nenaročene bonitetne ocene, na njihove politike ter na način, kako institucije uporabljajo te bonitetne ocene za regulativne namene. Kljub temu bo organ EBA na podlagi obvestil organa ESMA v zvezi z napredkom, ki so ga ECAI dosegle pri sprejemanju opredelitve nenaročene bonitetne ocene, kot je podrobneje določena v sklopu vprašanj z odgovori, proučil, ali je potrebno nadaljnje ukrepanje v okviru tega sklepa.

               (6)

               Kar zadeva kvantitativno oceno, bi bilo treba izbrane analize izvesti za vsako ECAI, v zvezi s katero je na voljo dovolj podatkov: „predhodna porazdelitev“, katere namen je analiza porazdelitev naročenih in nenaročenih bonitetnih ocen, „predhodna dinamika“, katere namen je analiza časovnega poteka naročenih (nenaročenih) bonitetnih ocen, ki so bile predhodno dodeljene kot nenaročene (naročene), in „naknadna analiza“, katere namen je analiza morebitnih razlik v natančnosti naročenih in nenaročenih bonitetnih ocen. Odvisno od kvantitativne analize, ki se bo izvedla, je morda primerno opredeliti homogene podskupine bonitetnih ocen, da bi se omogočila primerjava relativnih značilnosti in gibanja naročenih in nenaročenih bonitetnih ocen, pri čemer bi se preprečilo oblikovanje sklepnih ugotovitev, pogojenih z zunanjimi dejavniki. Kadar se lahko zaradi pomanjkanja podatkov izvedejo le izbrane kvantitativne analize ali se te ne morejo izvesti, je v tej fazi primerno, da se pri oceni še vedno upoštevajo kvalitativna merila. V teh primerih je pričakovati, da se bodo kakršni koli nadaljnji preudarni pomisleki v zvezi s kakovostjo nenaročenih bonitetnih ocen zmanjšali z vzporejanjem iz člena 136(1) uredbe CRR, saj je to vzporejanje načrtovano tako, da odraža morebitne težave v zvezi s kakovostjo bonitetnih ocen.

               (7)

               V zvezi s kvalitativno analizo in z namenom pojasnitve, ali so nenaročene bonitetne ocene ECAI po kakovosti enake njenim naročenim bonitetnim ocenam, je primerno upoštevati naslednja merila in dejavnike: razlike med politikami v zvezi z dodeljevanjem in pregledovanjem naročenih in nenaročenih bonitetnih ocen; razlike med metodologijami ocenjevanja pri naročenih in nenaročenih bonitetnih ocenah; razpoložljivost podatkov za nenaročene bonitetne ocene, vključno z najobičajnejšimi omejitvami informacij, s katerimi se agencije spopadajo pri dodeljevanju nenaročenih bonitetnih ocen, in ukrepi, ki jih ECAI sprejme v primeru omejene razpoložljivosti podatkov. Poleg tega je treba upoštevati, ali ECAI izvaja ukrepe za preprečevanje prakse, v okviru katere poskuša z nenaročeno bonitetno oceno pripraviti ocenjevani subjekt do tega, da bi naročil bonitetno oceno ali druge storitve.

               (8)

               V skladu s prvim odstavkom člena 138 uredbe CRR se institucijam v tem trenutku ne sme preprečiti uporaba nenaročenih bonitetnih ocen ECAI za izračun kapitala, če organ EBA ni dokazal, da se naročene bonitetne ocene ECAI po kakovosti razlikujejo od njenih nenaročenih bonitetnih ocen ali da ECAI poskuša z nenaročeno bonitetno oceno pripraviti ocenjevani subjekt do tega, da bi naročil bonitetno oceno ali druge storitve. Po stalnem spremljanju nenaročenih bonitetnih ocen bi bilo treba po potrebi sprejeti nadaljnje sklepe.

               (9)

               Z uporabo zgoraj opisane metodologije organ EBA ni dokazal razlike v kakovosti naročenih in nenaročenih bonitetnih ocen zadevnih ECAI ali kakršnih koli poskusov, da bi se ocenjevani subjekt pripravilo do tega, da bi naročil bonitetno oceno ali druge storitve. Zato je mogoče potrditi, da se nenaročene bonitetne ocene zadevnih ECAI po kakovosti ne razlikujejo od njihovih naročenih bonitetnih ocen.

               (10)

               Zadevne ECAI so bile obveščene o tem, da namerava organ EBA sprejeti ta sklep, in so imele priložnost, da predložijo svoje mnenje v zvezi s tem –

         SKLENIL:
   Člen 1
   Za namene člena 138 Uredbe (EU) št. 575/2013 organ EBA potrjuje, da se nenaročene bonitetne ocene ECAI, navedene v Prilogi, po kakovosti ne razlikujejo od naročenih bonitetnih ocen teh ECAI.
   Člen 2
   Ta sklep začne veljati dvajseti dan po objavi v Uradnem listu Evropske unije.

      V Londonu, 17. maja 2016

         Andrea ENRIA

            Predsednik

            Za odbor nadzornikov

      (1)  UL L 331, 15.12.2010, str. 12.

      (2)  UL L 176, 27.6.2013, str. 1.

      (3)  Uredba (ES) št. 1060/2009 Evropskega parlamenta in Sveta z dne 16. septembra 2009 o bonitetnih agencijah (UL L 302, 17.11.2009, str. 1).

      (4)  Končni osnutki izvedbenih tehničnih standardov o vzporejanju bonitetnih ocen ECAI v skladu s členom 136 uredbe CRR, na voljo na spletnem naslovu: http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments.

      (5)  https://www.esma.europa.eu/file/13634/download?token=05de9eN_.

      PRILOGA
      Zunanje bonitetne institucije (ECAI), v zvezi s katerimi je organ EBA za namene člena 138 Uredbe (EU) št. 575/2013 potrdil, da se njihove nenaročene bonitetne ocene po kakovosti ne razlikujejo od njihovih naročenih bonitetnih ocen
      ARC Ratings SA
      Axesor SA
      Banque de France
      BCRA – Credit Rating Agency AD
      Capital Intelligence Ltd
      Cerved Rating Agency SpA
      CRIF SpA
      DBRS Ratings Limited
      Euler Hermes Rating GmbH
      European Rating Agency, a.s.
      EuroRating Sp. z o.o.
      FERI EuroRating Services AG
      Fitch Ratings
      GBB-Rating Gesellschaft fuer Bonitaets-beurteilung GmbH
      ICAP Group SA
      Japan Credit Rating Agency Ltd
      Kroll Bond Rating Agency
      Moody’s Investors Service
      Scope Ratings AG
      Spread Research
      Standard & Poor’s Ratings Services
      The Economist Intelligence Unit Ltd


               5.2.2016

               SL

               Uradni list Evropske unije

               C 45/98

         P7_TA(2013)0107
   Zahteva za odvzem poslanske imunitete Jürgenu Creutzmannu
   Sklep Evropskega parlamenta z dne 16. aprila 2013 o zahtevi za odvzem imunitete Jürgenu Creutzmannu (2013/2016(IMM))
   (2016/C 045/17)

      Evropski parlament,

               —

               ob upoštevanju zahteve za odvzem imunitete Jürgenu Creutzmannu, ki jo je dne 15. januarja 2013 posredovalo nemško zvezno ministrstvo za pravosodje v zvezi s postopkom v teku pred glavnim državnim tožilcem v Frankenthalu v Nemčiji in ki je bila razglašena na plenarnem zasedanju 17. januarja 2013,

               —

               po zagovoru Jürgena Creutzmanna v skladu s členom 7(3) Poslovnika,

               —

               ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju 46. člena ustave (Grundgesetz) Zvezne republike Nemčije,

               —

               ob upoštevanju členov 6(2) in 7 Poslovnika,

               —

               ob upoštevanju poročila Odbora za pravne zadeve (A7-0107/2013),

               A.

               ker je glavni državni tožilec iz Frankenthala v Nemčiji zahteval odvzem poslanske imunitete poslancu Evropskega parlamenta Jürgenu Creutzmannu v povezavi s pravnim postopkom glede domnevnega kaznivega dejanja;

               B.

               ker se zahteva glavnega državnega tožilca nanaša na postopek v zvezi z domnevnim kaznivim dejanjem povzročitve telesne poškodbe iz malomarnosti po členu 229 nemškega kazenskega zakonika;

               C.

               ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               D.

               ker je v skladu s členom 46(2) nemške ustave poslanca dovoljeno klicati na odgovornost za kaznivo dejanje le z dovoljenjem Parlamenta, razen če je bil prijet med storitvijo kaznivega dejanja ali v teku naslednjega dne;

               E.

               ker mora zato Parlament Jürgenu Creutzmannu odvzeti parlamentarno imuniteto, če naj se postopki zoper njega nadaljujejo;

               F.

               ker člen 9 Protokola o privilegijih in imunitetah Evropske unije in člen 46(2) nemške ustave ne izključujeta odvzema imunitete Jürgenu Creutzmannu;

               G.

               ker je zato primerno, da se v tem primeru odvzame imuniteto;

               1.

               se odloči, da Jürgenu Creutzmannu odvzame imuniteto;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Zvezne republike Nemčije in Jürgenu Creutzmannu.

      (1)  Sodba z dne 12. maja 1964 v zadevi Wagner proti Fohrmann in Krier (101/63, Recueil, str. 387); sodba z dne 10. julija 1986 v zadevi Wybot proti Faure in drugi (149/85, Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135); sodba z dne 6. septembra 2011 v zadevi Patriciello (C-163/10, ZOdl., str. I-7565).


title: Sklep Sveta z dne 26. januarja 1998 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani, ki ga je sklenila Evropska skupnost

text:
Pomembno pravno obvestilo

|

31998D0138

Uradni list L 043 , 14/02/1998 str. 0001 - 0001

		Sklep Svetaz dne 26. januarja 1998o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani, ki ga je sklenila Evropska skupnost(98/138/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti njenega člena 113 v zvezi s členom 228 (2) prvi stavek,ob upoštevanju predloga Komisije,ob upoštevanju mnenja Evropskega parlamenta [1],ker je, dokler ne začne veljati Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Uzbekistan na drugi strani podpisan v Firencah 21. junija 1996, v imenu Evropske skupnosti treba sprejeti Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani,SKLENIL:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani, s Prilogami, Protokolom in izjavami se potrdi v imenu Evropske skupnosti.Besedila aktov, navedenih v prvem odstavku, so priloga temu sklepu.Člen 2Ta sklep pooblašča predsednika Sveta, da imenuje osebe, pooblaščene za podpis Začasnega trgovinskega sporazuma v imenu Evropske skupnosti [2].Člen 3Predsednik Sveta v imenu Evropske skupnosti opravi notifikacijo, predvideno v členu 32 Začasnega trgovinskega sporazuma.V Bruslju, 26. januarja 1998Za SvetPredsednikR. Cook[1] UL C 14, 19.1.1998.[2] Dan začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.--------------------------------------------------


title: Sklep Evropskega parlamenta (EU) 2015/2209 z dne 27. oktobra 2015 o zaključnem računu Skupnega podjetja ARTEMIS za proračunsko leto 2013

text:
               1.12.2015

               SL

               Uradni list Evropske unije

               L 314/32

         SKLEP EVROPSKEGA PARLAMENTA (EU) 2015/2209
   z dne 27. oktobra 2015
   o zaključnem računu Skupnega podjetja ARTEMIS za proračunsko leto 2013
   EVROPSKI PARLAMENT,

               —

               ob upoštevanju končnega zaključnega računa Skupnega podjetja ECSEL (nekdanje Skupno podjetje ARTEMIS) za proračunsko leto 2013,

               —

               ob upoštevanju poročila Računskega sodišča o zaključnem računu Skupnega podjetja ARTEMIS za proračunsko leto 2013 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

               —

               ob upoštevanju svojega sklepa z dne 29. aprila 2015 (3) o odlogu sklepa o podelitvi razrešnice za proračunsko leto 2013 kot tudi odgovorov izvršnega direktorja Skupnega podjetja ECSEL (nekdanje Skupno podjetje ARTEMIS),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4),

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5), zlasti člena 209,

               —

               ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi „Skupnega podjetja ARTEMIS“ za izvedbo skupne tehnološke pobude o vgrajenih računalniških sistemih (6),

               —

               ob upoštevanju Uredbe Sveta (ES) št. 561/2014 z dne 6. maja 2014 o ustanovitvi Skupnega podjetja ECSEL (7), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (8),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (9),

               —

               ob upoštevanju člena 94 Poslovnika in Priloge V k Poslovniku,

               —

               ob upoštevanju drugega poročila Odbora za proračunski nadzor (A8-0283/2015),

               1.

               odobri zaključni račun Skupnega podjetja ARTEMIS za proračunsko leto 2013;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja ECSEL (nekdanje Skupno podjetje ARTEMIS), Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 452, 16.12.2014, str. 8.

      (2)  UL C 452, 16.12.2014, str. 9.

      (3)  UL L 255, 30.9.2015, str. 416.

      (4)  UL L 248, 16.9.2002, str. 1.

      (5)  UL L 298, 26.10.2012, str. 1.

      (6)  UL L 30, 4.2.2008, str. 52.

      (7)  UL L 169, 7.6.2014, str. 152.

      (8)  UL L 357, 31.12.2002, str. 72.

      (9)  UL L 38, 7.2.2014, str. 2.


title: 2010/249/: Sklep Komisije z dne 30. aprila 2010 o sprejetju sklepa o financiranju v zvezi s pripravljalnim ukrepom za nadzorne točke za leto 2010

text:
               1.5.2010

               SL

               Uradni list Evropske unije

               L 110/32

         SKLEP KOMISIJE
   z dne 30. aprila 2010
   o sprejetju sklepa o financiranju v zvezi s pripravljalnim ukrepom za nadzorne točke za leto 2010
   (2010/249/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti uvodnega stavka in točke (b) člena 49(6) ter člena 75(2) Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju naslednjega:

               (1)

               Sporočilo Komisije Evropskemu parlamentu in Svetu o akcijskem načrtu Skupnosti za zaščito in dobro počutje živali 2006–2010 (3) kot eno od področij ukrepanja opredeljuje nadgradnjo obstoječih minimalnih standardov na področju zaščite in dobrega počutja živali v skladu z novimi znanstvenimi dokazi in socialno-ekonomskimi ocenami ter zagotavljanje učinkovitega izvajanja.

               (2)

               Zakonodaja Unije zaradi izboljšanja dobrega počutja nekaterih vrst živali, ki se prevažajo, določa zahteve glede najdaljšega časa na poti, po katerem je treba živali iztovoriti, nakrmiti in napojiti ter jim omogočiti počitek. Takšne obvezne prekinitve vožnje pri prevozu živali na velike razdalje se opravijo na nadzornih točkah, kot je opredeljeno v členu 1(1) Uredbe Sveta (ES) št. 1255/97 z dne 25. junija 1997 o merilih Skupnosti za nadzorne točke (4).

               (3)

               Povečano število živali, ki se prevažajo po cesti na dolge razdalje, je sprožilo potrebo po izboljšanju nadzornih točk. Na podlagi posvetovanja z zainteresiranimi stranmi in njihovega tehničnega znanja je treba opredeliti merila kakovosti za nadzorne točke ter določiti, katere strategije bi bilo treba razviti v Uniji.

               (4)

               Poleg tega število nadzornih točk ponekod ni zadovoljivo, kakovost številnih obstoječih nadzornih točk pa je slaba. Zato je treba izvesti pripravljalni ukrep, vključno z gradnjo ali obnovo nekaterih nadzornih točk.

               (5)

               Komisija je leta 2008 objavila razpis za zbiranje predlogov za podoben pripravljalni ukrep, vendar zaradi pomanjkanja ustreznih podatkov o ekonomski upravičenosti projektov in viru sofinanciranja noben od prejetih predlogov ni izpolnjeval minimalnih meril razpisa.

               (6)

               Sklep Komisije 2009/755/ES z dne 13. oktobra 2009 o sprejetju sklepa o financiranju v zvezi s pripravljalnim ukrepom za nadzorne točke za leto 2009 (5) je določil dve fazi pripravljalnega ukrepa za leto 2009: najprej predhodno študijo prek javnih naročil in drugo fazo prek subvencij.

               (7)

               Predhodna študija iz Sklepa 2009/755/ES, katere namen je zbrati informacije o sedanjem stanju nadzornih točk in določiti merila kakovosti za zagotovitev nadzornih točk visoke kakovosti, se je začela leta 2009. Navedena študija bo poleg tega vzpostavila ekonomska merila za zagotovitev subvencij, s katerimi se bo ustrezno obnovilo ali zgradilo nadzorne točke visoke kakovosti. Rezultati študije bodo predvidoma znani maja 2010, na podlagi meril, ki jih bo zagotovila študija, pa se bo začel postopek za subvencije iz Sklepa 2009/755/ES.

               (8)

               Primerno je nadaljevati financiranje Unije za ta pripravljalni ukrep. Proračunski organ je v okviru splošnega proračuna Evropske unije za leto 2010 namenil 2 000 000 EUR za pripravljalni ukrep za nadzorne točke.

               (9)

               Ta sklep je sklep o financiranju v skladu s členom 75(2) Uredbe (ES, Euratom) št. 1605/2002 in členom 90 Uredbe (ES, Euratom) št. 2342/2002.

               (10)

               V skladu s členom 83 Uredbe (ES, Euratom) št. 1605/2002 morajo biti potrjevanje, odobravanje in plačilo izdatkov izvedeni v rokih, določenih v izvedbenih pravilih.

               (11)

               Za uporabo tega sklepa je primerno opredeliti izraz „bistvena sprememba“ v smislu člena 90(4) Uredbe (ES, Euratom) št. 2342/2002 –

         SPREJELA NASLEDNJI SKLEP:
   Člen 1
   Sprejme se pripravljalni ukrep, kakor je določen v Prilogi (v nadaljnjem besedilu: pripravljalni ukrep).
   Člen 2
   V tem sklepu se za izraz „nadzorna točka“ uporablja opredelitev iz člena 1(1) Uredbe (ES) št. 1255/97.
   Člen 3
   Najvišji prispevek Evropske unije za izvedbo pripravljalnega ukrepa je določen na 2 000 000 EUR in se financira iz proračunske vrstice 17 04 03 03 splošnega proračuna Evropske unije za leto 2010.
   Člen 4
   1.   Odredbodajalec lahko sprejme spremembe tega sklepa, ki niso bistvenega pomena v smislu člena 90(4) Uredbe (EC, Euratom) št. 2342/2002, v skladu z načeli dobrega finančnega poslovodenja in sorazmernosti.
   2.   Skupne spremembe sredstev, namenjenih za ukrepe v okviru pripravljalnega ukrepa, ki ne presegajo 10 % najvišjega prispevka iz člena 3 tega sklepa, se ne štejejo za spremembe bistvenega pomena v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj pripravljalnega ukrepa.

      V Bruslju, 30. aprila 2010

            Za Komisijo

            Predsednik

         José Manuel BARROSO

      (1)  UL L 248, 16.9.2002, str. 1.

      (2)  UL L 357, 31.12.2002, str. 1.

      (3)  COM(2006) 13 konč.

      (4)  UL L 174, 2.7.1997, str. 1.

      (5)  UL L 269, 14.10.2009, str. 26.

      PRILOGA

         PRIPRAVLJALNI UKREP ZA NADZORNE TOČKE ZA LETO 2010

      1.1   Uvod

      Ta pripravljalni ukrep vsebuje en izvedbeni ukrep za leto 2010.
      Na podlagi ciljev iz pripravljalnega ukrepa se proračunska sredstva dodelijo za subvencije za gradnjo ali obnovo nadzornih točk (kar se izvede z neposrednim centraliziranim upravljanjem) in so določena na 2 000 000 EUR.
      1.2   Subvencije za gradnjo ali obnovo nadzornih točk

      Subvencije se dodelijo na podlagi pisnega sporazuma (v nadaljnjem besedilu: sporazum o subvenciji).
      PRAVNA PODLAGA
      Pripravljalni ukrep v skladu s členom 49(6)(b) Uredbe (ES, Euratom) št. 1605/2002
      PRORAČUNSKA VRSTICA
      17 04 03 03
      PREDNOSTNE NALOGE LETA, CILJI, KI JIH JE TREBA IZPOLNITI, IN PRIČAKOVANI REZULTATI
      Povečan prevoz živali po cesti na dolge razdalje je povečal potrebo po izboljšanju nadzornih točk, kjer živali počivajo. Zaradi zdravja in dobrega počutja živali je bilo treba uvesti posebne ukrepe, da se preprečita povzročanje stresa pri živalih in širjenje nalezljivih bolezni. Cilj pripravljalnega ukrepa je povečati uporabo nadzornih točk in spodbujati nadzorne točke visoke kakovosti. Ta pripravljalni ukrep je nadaljevanje predhodnega pripravljalnega ukrepa iz Sklepa 2009/755/ES.
      OPIS IN CILJ IZVEDBENEGA UKREPA
      Pripravljali ukrep obsega gradnjo ali obnovo nadzornih točk visoke kakovosti za ocenitev poskusnega sistema izdajanja potrdil na podlagi rezultatov študije izvedljivosti, ki se je v skladu s Sklepom 2009/755/ES začela leta 2009. Pripravljalni ukrep naj bi spodbudil ekonomsko upravičen sistem izdajanja potrdil za nadzorne točke visoke kakovosti, da bi se izboljšalo dobro počutje živali med prevozom na dolge razdalje.
      IZVAJANJE
      Za izvedbo je neposredno odgovoren Generalni direktorat za zdravje in potrošnike.
      ČASOVNI RAZPORED IN OKVIRNI ZNESEK RAZPISA ZA ZBIRANJE PREDLOGOV/NEPOSREDNA DODELITEV
      Objavi se en razpis za zbiranje predlogov v vrednosti 2 000 000 EUR.
      Pripravljalni ukrep se izvede v 24 mesecih od datuma podpisa sporazuma o subvenciji.
      Razpis za zbiranje predlogov se začne po zaključku študije o oceni izvedljivosti iz oddelka 1.2 Sklepa 2009/755/ES, ki je predviden konec maja 2010.
      NAJVIŠJA MOŽNA STOPNJA SOFINANCIRANJA
      70 %
      BISTVENA MERILA ZA IZBOR IN DODELITEV

         Merila za izbor

                  —

                  Finančna sposobnost prijavitelja:

                              —

                              Prijavitelji morajo dokazati, da so finančno sposobni izpeljati ukrep, ki bo financiran.

                              —

                              Prijavitelji morajo predložiti dokazila o razpoložljivosti lastnih sredstev, potrebnih za sofinanciranje Unije, za katero se prijavljajo, ter da upravljajo denarni tok, ki je potreben za vodenje projekta. Znesek subvencije, ki se odobri upravičencu, ne sme presegati skupnega zneska njegovega lastnega kapitala in dolgoročnega dolga.

                  —

                  Tehnična in strokovna sposobnost prijavitelja:

                              —

                              Prijavitelji morajo imeti tehnične zmogljivosti in biti strokovno usposobljeni za izvajanje ukrepa, ki bo sofinanciran. Predložiti morajo dokazila o znanju in izkušnjah na področju infrastrukture za živali in dejavnosti, povezanih s prevozom živali. Predložiti morajo potrdila ter opisati projekte in dejavnosti, ki so jih izvajali v zadnjih treh letih pred datumom prijave, zlasti projekte, ki se nanašajo na zadevno področje (prevoz ali vzdrževanje živali, gradnja infrastrukture za živali). Predložiti morajo podroben življenjepis za vsakega člana skupine in dokazati vodstvene sposobnosti direktorja in projektnega vodje, vključno z njuno izobrazbo, diplomami in spričevali, delovnimi izkušnjami, raziskovalnim delom in objavami.

                              —

                              Prijavitelji morajo dokazati, da so organizacije, ki se prijavljajo za ukrep, predane ciljem projekta in pripravljene podpreti načelo uvajanja sistema izdajanja potrdil za nadzorne točke, ki bo uveden z ukrepom. Priložiti morajo dokazila o kontaktih in mednarodnih zainteresiranih straneh, s katerimi se nameravajo posvetovati, zlasti glede izdajanja potrdil, ter vire, iz katerih nameravajo črpati med izvajanjem pripravljalnega ukrepa.

         Merila za dodelitev

      Uporabljajo se naslednja splošna merila za dodelitev:

                  —

                  Utemeljenost pristopa (20 %)

                  —

                  Organizacija dela in stopnja vključenosti pristojnih organov/organizacij v državah članicah, ki jih zajema ta ukrep (30 %)

                  —

                  Pomembnost projekta na ravni Unije in multiplikacijski učinek (30 %)

                  —

                  Razmerje med stroški in učinkovitostjo projekta (20 %).

            OBLIKA SUBVENCIJE
      Pisni sporazum


               16.12.2004

               SL

               Uradni list Evropske unije

               C 311/3

         Sklep Sveta o imenovanju članov Znanstveno-tehničnega odbora
   (2004/C 311/02)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 134 te pogodbe,
   ob upoštevanju mnenja Komisije,
   ob upoštevanju naslednjega:

               (1)(2)

               Svet je s svojim sklepom z dne 22. decembra 2003 (1) imenoval člane Znanstveno-tehničnega odbora za obdobje od 1. aprila 2003 do 31. marca 2008. Vendar se je v skladu s členom 50 Akta o pogojih pristopa (2) njihov mandat iztekel 1. maja 2004, zato je potrebno imenovati nove člane.Da bi bila Znanstveno-tehničnemu odboru omogočena polna uporaba širokega obsega strokovnega znanja, ki se zahteva za izvrševanje njegovih nalog, lahko odbor v skladu s svojimi notranjimi pravili na svoje sestanke pozove namestnike članov –

         SKLENIL:
   Edini člen
   Imenujejo se naslednji člani Znanstveno-tehničnega odbora za obdobje od 1. maja 2004 do 30. aprila 2009:

               Bertrand BARRE

               Janis BERZINS

               Sten BJURSTRÖM

               Michel BOURGUIGNON

               Udo BROCKMEIER

               Leonidas CAMARINOPOULOS

               Michel CHATELIER

               Pavel CHRÁSKA

               Maurizio CUMO

               Allan DUNCAN

               Manfred HEINDLER

               Sue ION

               Michael KAUFMANN

               Jørgen KJEMS

               Zdeněk KŘÍŽ

               Peter LIŠKA

               Carlo LOMBARDI

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Derek POOLEY

               Enn REALO

               Francesco ROMANELLI

               Juan Antonio RUBIO RODRIGUEZ

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Michael SAILER

               Zoltán SZATMÁRY

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Sándor ZOLETNIK

      V Bruslju, 25. novembra 2004

            Za Svet

            Predsednik

         L. BRINKHORST

      (1)  UL C 8, 13.1.2004, str. 1.

      (2)  UL L 236, 23.9.2003, str. 33.


title: 2014/82/EU: Sklep Sveta z dne 11. februarja 2014 o imenovanju litovskega nadomestnega člana Odbora regij

text:
               14.2.2014

               SL

               Uradni list Evropske unije

               L 44/51

      SKLEP SVETA

   z dne 11. februarja 2014
   o imenovanju litovskega nadomestnega člana Odbora regij
   (2014/82/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga litovske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Donatasa KAUBRYSA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se za nadomestnega člana Odbora regij imenuje:

               —

               Vytautas JONUTIS, Member of Plungė District Municipal Council.

         Člen 2
   Ta sklep začne veljati na dan sprejetja.

      V Bruslju, 11. februarja 2014

            Za Svet

            Predsednik

         E. VENIZELOS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta (EU) 2015/1969 z dne 22. oktobra 2015 o določitvi stališča, ki se zavzame v imenu Evropske unije v Odboru za javna naročila o pristopu Ukrajine k Revidiranemu sporazumu o javnih naročilih

text:
               4.11.2015

               SL

               Uradni list Evropske unije

               L 288/14

         SKLEP SVETA (EU) 2015/1969
   z dne 22. oktobra 2015
   o določitvi stališča, ki se zavzame v imenu Evropske unije v Odboru za javna naročila o pristopu Ukrajine k Revidiranemu sporazumu o javnih naročilih
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Ukrajina je 13. decembra 2012 zaprosila za pristop k Revidiranemu sporazumu o javnih naročilih (v nadaljnjem besedilu: Revidirani sporazum GPA).

               (2)

               Ukrajina je v svoji končni ponudbi, kot je bila posredovana pogodbenicam Revidiranega sporazuma GPA 29. junija 2015, predložila svoje zaveze o področju uporabe.

               (3)

               Končna ponudba Ukrajine zagotavlja obsežno pokritje subjektov na centralni in podcentralni ravni ter drugih subjektov v sektorjih javnih gospodarskih služb, blaga, storitev, gradbenih storitev ter drugih storitev. Zato je ustrezna in sprejemljiva. Pogoji za pristop Ukrajine, kot so določeni v Prilogi k temu sklepu, se bodo odražali v sklepu o pristopu Ukrajine, ki ga sprejme Odbor o vladnih nabavah (v nadaljnjem besedilu: Odbor GPA).

               (4)

               Pričakuje se, da bo pristop Ukrajine k Revidiranemu sporazumu GPA pozitivno prispeval k nadaljnjemu odpiranju mednarodnih trgov javnih naročil.

               (5)

               V skladu s členom XXII(2) Revidiranega sporazuma GPA lahko katera koli članica STO pristopi k REvidiranemu sporazumu GPA pod pogoji, o katerih se dogovorijo zadevna članica in pogodbenice, pri čemer se ti pogoji navedejo v sklepu Odbora GPA.

               (6)

               Zato je primerno določiti stališče, ki se zavzame v imenu Unije v Odboru GPA v zvezi s pristopom Ukrajine –

         SPREJEL NASLEDNJI SKLEP:
   Člen 1
   Stališče, ki se zavzame v imenu Evropske unije v Odboru za javna naročila, je potrditev pristopa Ukrajine k Revidiranemu sporazumu o javnih naročilih, ob upoštevanju posebnih pogojev za pristop iz Priloge k temu sklepu.
   Člen 2
   Ta sklep začne veljati na dan sprejetja.

      V Luxembourgu, 22. oktobra 2015

            Za Svet

            Predsednik

         F. ETGEN

      PRILOGA
      POGOJI EU ZA PRISTOP UKRAJINE K REVIDIRANEMU SPORAZUMU GPA (1)

      S pristopom Ukrajine k Revidiranemu sporazumu GPA se točka 2 oddelka 2 (Centralni vladni javni organi naročniki držav članic EU) Priloge 1 k Dodatku I za Evropsko unijo glasi:

                     „2.

                     Za blago, storitve, ponudnike in izvajalce storitev iz Izraela, Črne gore, Republike Moldavije in Ukrajine, naročila naslednjih centralnih vladnih javnih organov naročnikov.“.

         (1)  Številčenje seznama v zvezi s področjem uporabe pogodbenic Revidiranega sporazuma GPA je spremenil sekretariat STO v dogovoru s pogodbenicam Revidiranega sporazuma GPA. Številčenje iz te priloge ustreza številčenju iz zadnje verodostojne kopije seznama področja uporabe strank Revidiranega sporazuma GPA, ki ga je STO poslal pogodbenicam Revidiranega sporazuma GPA z uradnim obvestilom in je na voljo na spletni strani http://www.wto.org/english/tratop_e/gproc_e/gp_app_agree_e.htm#revisedGPA. Številčenje seznama v zvezi s področjem uporabe pogodbenic Revidiranega sporazuma GPA kot je objavljeno v UL L 68, 7.3.2014, str. 2 ni več veljaven.


title: Sklep Evropskega odbora za sistemska tveganja z dne 31. marca 2017 o spremembi Sklepa ESRB/2011/1 o sprejetju Poslovnika Evropskega odbora za sistemska tveganja (ESRB/2017/2)

text:
                  21.4.2017

                  SL

                  Uradni list Evropske unije

                  C 124/3

            SKLEP EVROPSKEGA ODBORA ZA SISTEMSKA TVEGANJA
      z dne 31. marca 2017
      o spremembi Sklepa ESRB/2011/1 o sprejetju Poslovnika Evropskega odbora za sistemska tveganja
      (ESRB/2017/2)
      (2017/C 124/04)
      SPLOŠNI ODBOR EVROPSKEGA ODBORA ZA SISTEMSKA TVEGANJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1) ter zlasti člena 6(4) in člena 9(5) Uredbe,
      ob upoštevanju Uredbe Sveta (EU) št. 1096/2010 z dne 17. novembra 2010 o dodelitvi posebnih nalog Evropski centralni banki v zvezi z delovanjem Evropskega odbora za sistemska tveganja (2),
      ob upoštevanju naslednjega:

                  (1)

                  Svet je 12. julija 2016 sprejel Sklep (EU) 2016/1171 (3), ki se nanaša na stališče, ki se v imenu Unije sprejme v Skupnem odboru Evropskega gospodarskega prostora (EGP) v zvezi s predlagano spremembo Priloge IX (Finančne storitve) k Sporazumu EGP. Skupni odbor EGP je 30. septembra 2016 sprejel Sklep Skupnega odbora EGP št. 198/2016 (4), s katerim je spremenil status ustreznih organov držav članic Evropskega združenja za prosto trgovino (Efta), ki so del EGP, in njihovo sodelovanje pri delu Evropskega odbora za sistemska tveganja (ESRB). Predstavniki ustreznih organov Norveške, Islandije in Lihtenštajna bodo sodelovali pri delu splošnega odbora ESRB brez glasovalnih pravic in pri delu svetovalnega tehničnega odbora. Guvernerji nacionalnih centralnih bank teh držav članic Efte in, kar zadeva Lihtenštajn, visoki predstavnik ministrstva za finance, visoki predstavnik pristojnega nacionalnega nadzornega organa vsake od teh držav članic Efte ter član kolegija Nadzornega organa Efte, kadar je to pomembno za njegove naloge, bodo člani splošnega odbora brez glasovalnih pravic. Predstavniki nacionalnih centralnih bank teh držav članic Efte in, kar zadeva Lihtenštajn, predstavnik ministrstva za finance ter predstavnik pristojnega nacionalnega nadzornega organa vsake od teh držav članic Efte bodo sodelovali na sejah svetovalnega tehničnega odbora. Ti predstavniki ustreznih organov teh držav članic Efte ne bodo sodelovali pri delu ESRB, kadar bi se lahko razpravljalo o položaju posamezne finančne institucije Unije ali države članice Unije.

                  (2)

                  Vse pravne instrumente ESRB bi moral sprejeti splošni odbor, podpisati pa bi jih moral vodja sekretariata ESRB, da potrdi njihovo skladnost z odločitvijo splošnega odbora.

                  (3)

                  Zato je treba Sklep ESRB/2011/1 Evropskega odbora za sistemska tveganja (5) ustrezno spremeniti –

            SPREJEL NASLEDNJI SKLEP:
      Člen 1
      Spremembe
      Sklep ESRB/2011/1 se spremeni:

                  1.

                  člen 4 se spremeni:

                              (a)

                              odstavek 6 se nadomesti z naslednjim:
                              „6.   Predsednik ESRB lahko v skladu s členom 9(4) in (5) Uredbe (EU) št. 1092/2010 na lastno pobudo ali na predlog drugih članov splošnega odbora k posameznim točkam na dnevnem redu priložnostno povabi tudi druge osebe, kjer je to primerno in v skladu z zahtevami glede zaupnosti.“;

                              (b)

                              doda se naslednji odstavek 7:
                              „7.   V skladu s Sklepom Skupnega odbora EGP št. 198/2016 (*1) na sejah splošnega odbora brez glasovalnih pravic sodelujejo guvernerja nacionalnih centralnih bank Islandije in Norveške in, kar zadeva Lihtenštajn, visoki predstavnik ministrstva za finance ter en visoki predstavnik pristojnega nacionalnega nadzornega organa vsake od teh držav članic Evropskega združenja za prosto trgovino (Efta). Na sejah splošnega odbora lahko brez glasovalnih pravic sodeluje član kolegija Nadzornega organa Efte, kadar je to pomembno za njegove naloge.

                                 (*1)  Sklep Skupnega odbora EGP št. 198/2016 z dne 30. septembra 2016 o spremembi Priloge IX (Finančne storitve) k Sporazumu EGP [2017/275] (UL L 46, 23.2.2017, str. 1).“;"

                  2.

                  člen 5 se spremeni:

                              (a)

                              odstavek 1 se nadomesti z naslednjim:
                              „1.   Predsednik ESRB sestavi predhodni dnevni red za redno sejo splošnega odbora in ga skupaj s pripadajočimi dokumenti predloži pripravljalnemu odboru v mnenje najmanj osem koledarskih dni pred sejo pripravljalnega odbora. Nato predsednik začasni dnevni red skupaj s pripadajočimi dokumenti predloži članom splošnega odbora najmanj deset koledarskih dni pred sejo splošnega odbora. Pri načrtovanju dela in pripravi dnevnega reda sej splošnega odbora se upošteva, da se lahko člane, ki sodelujejo v skladu s členom 4(7), pozove, naj ne sodelujejo na sejah splošnega odbora, kadar se razpravlja o položaju posamezne finančne institucije Unije ali države članice Unije.“;

                              (b)

                              vstavi se naslednji odstavek 2a:
                              „2a.   Po prejemu začasnega dnevnega reda lahko vsak član v treh delovnih dneh ECB sekretariatu ESRB predloži zahtevo, da se o posamezni točki na dnevnem redu razpravlja brez sodelovanja članov, ki sodelujejo v skladu s členom 4(7), kadar se pri tej točki razpravlja o položaju posamezne finančne institucije Unije ali države članice Unije. Identiteta predstavnika, ki je predložil zahtevo, se ne razkrije.“;

                  3.

                  v členu 10 se odstavek 2 nadomesti z naslednjim:
                  „2.   Pripravljalni odbor predhodno preuči točke na predhodnem dnevnem redu za sejo splošnega odbora skupaj z zadevnimi dokumenti. Pripravljalni odbor zagotovi pripravo dosjejev za splošni odbor in, kjer je to primerno, predlaga različne možnosti ali rešitve. Pri načrtovanju dela in pripravi dnevnega reda sej splošnega odbora se upošteva, da se lahko člane, ki sodelujejo v skladu s členom 4(7), pozove, naj ne sodelujejo v splošnem odboru, kadar se razpravlja o položaju posamezne finančne institucije Unije ali države članice Unije. Pripravljalni odbor redno poroča splošnemu odboru o razvoju dejavnosti ESRB.“;

                  4.

                  člen 13 se spremeni:

                              (a)

                              vstavi se naslednji odstavek 2a:
                              „2a.   V svetovalnem tehničnem odboru sodelujejo po en predstavnik nacionalnih centralnih bank Islandije in Norveške in, kar zadeva Lihtenštajn, en predstavnik ministrstva za finance ter en predstavnik pristojnega nacionalnega nadzornega organa vsake od teh držav članic Efte.“;

                              (b)

                              odstavek 7 se nadomesti z naslednjim:
                              „7.   Predsednik svetovalnega tehničnega odbora najmanj deset koledarskih dni pred sejo predlaga dnevni red, pripravljen v skladu s členom 13(3) Uredbe (EU) št. 1092/2010, ki se predloži svetovalnemu tehničnemu odboru v odobritev. Sekretariat ESRB da dokumente k točkam na dnevnem redu na voljo vsem članom svetovalnega tehničnega odbora. Pri načrtovanju dela in pripravi dnevnega reda sej svetovalnega tehničnega odbora se upošteva, da se lahko predstavnike, ki sodelujejo v skladu s členom 13(2a), pozove, naj ne sodelujejo pri delu svetovalnega tehničnega odbora, kadar bi se lahko razpravljalo o položaju posamezne finančne institucije Unije ali države članice Unije. Po prejemu dnevnega reda seje lahko vsak predstavnik v treh delovnih dneh ECB sekretariatu ESRB predloži zahtevo, da se o posamezni točki na dnevnem redu razpravlja brez sodelovanja predstavnikov, ki sodelujejo v skladu s členom 13(2a), kadar se pri tej točki razpravlja o položaju posamezne finančne institucije Unije ali države članice Unije. Identiteta predstavnika, ki je predložil zahtevo, se ne razkrije.“;

                  5.

                  člen 27 se spremeni:

                              (a)

                              odstavek 1 se nadomesti z naslednjim:
                              „1.   Pravne instrumente ESRB sprejme splošni odbor, podpiše pa jih vodja sekretariata ESRB, da potrdi njihovo skladnost z odločitvijo splošnega odbora.“;

                              (b)

                              vstavi se naslednji odstavek 1a:
                              „1a.   Vsi pravni instrumenti ESRB so zaradi lažjega prepoznavanja označeni z zaporedno številko.“;

                              (c)

                              vstavi se naslednji odstavek 1b:
                              „1b.   Sekretariat ESRB sprejme ukrepe za:

                                          (a)

                                          varno hrambo izvirnikov pravnih instrumentov ESRB;

                                          (b)

                                          uradno sporočanje naslovnikom;

                                          (c)

                                          kjer je to primerno, objavo v vseh uradnih jezikih Unije v Uradnem listu Evropske unije, če gre za pravne instrumente ESRB, za katere je splošni odbor izrecno odločil, da se objavijo.“

            Člen 2
      Začetek veljavnosti
      Ta sklep začne veljati 1. aprila 2017.

         V Frankfurtu na Majni, 31. marca 2017

               Predsednik ESRB

            Mario DRAGHI

         (1)  UL L 331, 15.12.2010, str. 1.

         (2)  UL L 331, 15.12.2010, str. 162.

         (3)  Sklep Sveta (EU) 2016/1171 z dne 12. julija 2016 o stališču, ki se v imenu Evropske unije sprejme v Skupnem odboru EGP o spremembi Priloge IX (Finančne storitve) k Sporazumu EGP (UL L 193, 19.7.2016, str. 38).

         (4)  Sklep Skupnega odbora EGP št. 198/2016 z dne 30. septembra 2016 o spremembi Priloge IX (Finančne storitve) k Sporazumu EGP [2017/275] (UL L 46, 23.2.2017, str. 1).

         (5)  Sklep ESRB/2011/1 Evropskega odbora za sistemska tveganja z dne 20. januarja 2011 o sprejetju Poslovnika Evropskega odbora za sistemska tveganja (UL C 58, 24.2.2011, str. 4).


title: 2010/185/CFSP: Sklep političnega in varnostnega odbora Atalanta/2/2010 z dne 23. marca 2010 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               30.3.2010

               SL

               Uradni list Evropske unije

               L 83/22

         SKLEP POLITIČNEGA IN VARNOSTNEGA ODBORA ATALANTA/2/2010
   z dne 23. marca 2010
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2010/185/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta), in zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP pooblastil Politični in varnostni odbor (PVO) za sprejemanje odločitev o imenovanju poveljnika sil Evropske unije.

               (2)

               PVO je 4. decembra 2009 sprejel Sklep Atalanta/8/2009 (2) o imenovanju kontraadmirala Giovannija GUMIERA za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (3)

               Poveljnik operacije EU je priporočil imenovanje kontraadmirala (LH) Jana THÖRNQVISTA za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (4)

               Vojaški odbor EU je podprl to priporočilo.

               (5)

               V skladu s členom 5 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SPREJEL NASLEDNJI SKLEP:
   Člen 1
   Kontraadmiral (LH) Jan THÖRNQVIST se imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 14. aprila 2010.

      V Bruslju, 23. marca 2010

            Za Politični in varnostni odbor

            Predsednik

         C. FERNÁNDEZ-ARIAS

      (1)  UL L 301, 12.11.2008, str. 33.

      (2)  UL L 327, 12.12.2009, str. 40.


title: Sklep Sveta (SZVP) 2015/335 z dne 2. marca 2015 o spremembi Sklepa 2010/231/SZVP o omejitvenih ukrepih proti Somaliji

text:
               3.3.2015

               SL

               Uradni list Evropske unije

               L 58/77

         SKLEP SVETA (SZVP) 2015/335
   z dne 2. marca 2015
   o spremembi Sklepa 2010/231/SZVP o omejitvenih ukrepih proti Somaliji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. aprila 2010 sprejel Sklep 2010/231/SZVP (1).

               (2)

               Varnostni svet Združenih narodov je 24. oktobra 2014 sprejel Resolucijo (RVSZN) 2182 (2014) o razmerah v Somaliji in Eritreji, ki med drugim ponovno potrjuje embargo na orožje v Somaliji.

               (3)

               RVSZN 2182 (2014) pooblašča države članice ZN, da v teritorialnih vodah Somalije in na odprtem morju ob somalski obali pregledujejo plovila, namenjena v Somalijo ali iz Somalije, če utemeljeno sumijo, da prevažajo oglje, s čimer kršijo prepoved, ki velja za oglje, oziroma orožje ali vojaško opremo, s čimer kršijo embargo na orožje, oziroma orožje ali vojaško opremo določenim posameznikom ali subjektom.

               (4)

               Sklep 2010/231/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   V Sklep 2010/231/SZVP se vstavi naslednji člen:

      „Člen 4a
      1.   Države članice lahko v skladu z odstavki 15 do 21 RVSZN 2182 (2014) – bodisi na nacionalni ravni bodisi na podlagi prostovoljnih večnacionalnih pomorskih partnerstev, kot so skupne pomorske sile (‚Combined Maritime Forces‘), v sodelovanju z zvezno vlado Somalije – v teritorialnih vodah Somalije in na odprtem morju ob somalski obali, ki sega do Arabskega morja in Perzijskega zaliva ter ju tudi zajema, pregledujejo plovila, namenjena v Somalijo ali iz Somalije, za katera utemeljeno sumijo, da:

                  (i)

                  prevažajo oglje iz Somalije, s čimer kršijo prepoved, ki velja za oglje;

                  (ii)

                  neposredno ali posredno prevažajo orožje ali vojaško opremo v Somalijo, s čimer kršijo embargo na orožje v Somaliji;

                  (iii)

                  prevažajo orožje ali vojaško opremo posameznikom ali subjektom, ki jih je določil Odbor za sankcije.

            2.   Države članice si pri izvajanju pregledov iz odstavka 1 v dobri veri prizadevajo, da pred izvedbo pregleda pridobijo soglasje države zastave plovila.
      3.   Države članice lahko pri izvajanju pregledov iz odstavka 1 uporabijo vse potrebne ukrepe, ustrezne okoliščinam, v popolni skladnosti z mednarodnim humanitarnim pravom in mednarodnim pravom človekovih pravic, kot se lahko uporablja, ter si pri tem na vse načine prizadevajo, da bi se izognile nepotrebnemu odlašanju pri uresničevanju pravice do neškodljivega prehoda oziroma pravice do plovbe ali neupravičenemu vmešavanju vanju.
      4.   Če države članice odkrijejo kakršne koli predmete, katerih dostava, uvoz ali izvoz so prepovedani na podlagi embarga na orožje v Somaliji ali na podlagi prepovedi, ki velja za oglje, lahko te predmete zasežejo in odstranijo (na primer tako, da jih uničijo, jih naredijo neuporabne ali nefunkcionalne, jih uskladiščijo ali jih prenesejo v odstranitev v državo, ki ni država izvora ali namembna država). Države članice lahko med potekom pregleda zbirajo dokaze, ki se neposredno nanašajo na prevoz takih predmetov. Države članice lahko odstranijo zaseženo oglje preko ponovne prodaje, ki jo nadzoruje nadzorna skupina za Somalijo in Eritrejo (SEMG). Odstranitev bi morala biti izvedena okoljsko odgovorno. Države članice lahko pooblastijo plovila in njihove posadke, da se preusmerijo v primerno pristanišče, da bi olajšale takšno odstranitev, če imajo za to odobritev države pristanišča. Država članica, ki sodeluje pri odstranjevanju takih predmetov, Odboru za sankcije najpozneje v 30 dneh po tem, ko so ti predmeti vneseni na njeno ozemlje, predloži pisno poročilo o ukrepih, ki jih je sprejela za odstranitev ali uničenje teh predmetov.
      5.   Države članice Odbor za sankcije takoj obvestijo o vseh pregledih iz odstavka 1, vključno s predložitvijo poročila o pregledu, ki vsebuje vse pomembne podrobnosti, vključno s pojasnilom o vzrokih za pregled in rezultatih pregleda ter, kjer je mogoče, tudi zastavo plovila, ime plovila, ime in podatke o identiteti poveljnika plovila, lastnika vozila in prvotnega prodajalca tovora, ter o prizadevanjih za pridobitev soglasja države zastave plovila.
      6.   Odstavek 1 ne vpliva na pravice, obveznosti ali odgovornosti držav članic v skladu z mednarodnim pravom, vključno s pravicami ali obveznostmi na podlagi Konvencije Združenih narodov o pomorskem mednarodnem pravu, vključno s splošnim načelom izključne pristojnosti države zastave nad njenimi plovili na odprtem morju, v zvezi s katerimi koli drugimi okoliščinami, razen tistimi, določenimi v tem odstavku.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 2. marca 2015

            Za Svet

            Predsednica

         D. REIZNIECE-OZOLA

      (1)  Sklep 2010/231/SZVP z dne 26. aprila 2010 o omejitvenih ukrepih proti Somaliji in razveljavitvi Skupnega stališča 2009/138/SZVP (UL L 105, 27.4.2010, str. 17).


title: 2009/749/ES: Sklep Sveta z dne 9. oktobra 2009 o imenovanju litovskega člana in litovskega nadomestnega člana Odbora regij

text:
               13.10.2009

               SL

               Uradni list Evropske unije

               L 268/10

      SKLEP SVETA

   z dne 9. oktobra 2009
   o imenovanju litovskega člana in litovskega nadomestnega člana Odbora regij
   (2009/749/ES)
   SVET EVROPSKE UNIJE JE -
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga litovske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi izteka mandata Vitasa MATUZASA se je sprostilo mesto člana Odbora regij. Zaradi izteka mandata Alvydasa ŠEDŽIUSA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujeta:

               (a)

               za člana:

                           —

                           Viktor TROFIMOV, predsedujoči regionalnega razvojnega sveta Panevėžys;

               (b)

               za nadomestnega člana:

                           —

                           Daiva MATONIENĖ, članica sveta mestne občine Šiauliai.

         Člen 2
   Ta sklep začne učinkovati na dan sprejetja.

      V Luxembourgu, 9. oktobra 2009

            Za Svet

            Predsednik

         Å. TORSTENSSON

      (1)  UL L 56, 25.2.2006, str. 75.


title: Sklep Komisije z dne 21. junija 1993 o spremembi Sklepa o Povezovalni skupini za starejše

text:
Pomembno pravno obvestilo

|

31993D0417

Uradni list L 187 , 29/07/1993 str. 0060 - 0060 finska posebna izdaja: poglavje 5 zvezek 6 str. 0099  švedska posebna izdaja: poglavje 5 zvezek 6 str. 0099

		Sklep Komisijez dne 21. junija 1993o spremembi Sklepa o Povezovalni skupini za starejše(93/417/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropskih skupnosti,ker je nujno prilagoditi članstvo Povezovalne skupine za starejše razvojnim dosežkom na ravni Skupnosti,SKLENILA:Člen 1Sklep Komisije 91/544/EGS [1] se spremeni:1. v členu 3(2) se "20" nadomesti s "25";2. v členu 4(3) se seznamu organizacij, članic Povezovalne skupine za starejše, doda "— EPSO — Evropska platforma organizacij za starejše: 5 sedežev". Priloga se ustrezno spremeni tako, da se doda EPSO k seznamu organizacij, ki so pozvane, da predlagajo kandidate.Člen 2Ta sklep začne veljati 21. junija 1993.V Bruslju, 21. junija 1993Za KomisijoPadraig FlynnČlan Komisije[1] UL L 296, 26.10.1991, str. 42.--------------------------------------------------


title: 2011/224/EU: Sklep Sveta z dne 31. marca 2011 o stališču, ki ga zavzame Evropska unija v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

text:
               8.4.2011

               SL

               Uradni list Evropske unije

               L 94/28

         SKLEP SVETA
   z dne 31. marca 2011
   o stališču, ki ga zavzame Evropska unija v Mednarodnem svetu za žita v zvezi s podaljšanjem Konvencije o trgovanju z žiti iz leta 1995
   (2011/224/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 Pogodbe v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju, da je konvencija o trgovanju z žiti iz leta 1995, ki jo je v imenu Skupnosti sklenil Svet s Sklepom 96/88/ES (1), bila redno podaljševana za zaporedna obdobja dveh let. Ta konvencija je bila nazadnje podaljšana s sklepom Mednarodnega sveta za žita z dne 8. junija 2009 in ostaja v veljavi do 30. junija 2011. V interesu Unije je, da se konvencija nadalje podaljša. Komisijo, ki v Mednarodnem svetu za žita zastopa Unijo, bi bilo zato treba pooblastiti, da glasuje za takšno podaljšanje –
   SPREJEL NASLEDNJI SKLEP:
   Člen 1
   Stališče, ki ga zavzame Unija v Mednarodnem svetu za žita, je glasovati za podaljšanje Konvencije o trgovanju z žiti iz leta 1995 za nadaljnje obdobje do dveh let.
   Komisija se pooblasti, da to stališče izrazi v Mednarodnem svetu za žita.
   Člen 2
   Ta sklep začne veljati na dan sprejetja.

      V Bruslju, 31. marca 2011

            Za Svet

            Predsednik

         VÖLNER P.

      (1)  UL L 21, 27.1.1996, str. 47.


title: Sklep Sveta (EU) 2015/2176 z dne 23. novembra 2015 o stališču, ki se zastopa v imenu Evropske unije v Evropskem odboru za pripravo standardov za plovbo po celinskih plovnih poteh (CESNI) in na plenarnem zasedanju Centralne komisije za plovbo po Renu (CCNR) v zvezi z evropskim standardom o določitvi tehničnih zahtev za plovila za celinsko plovbo

text:
               25.11.2015

               SL

               Uradni list Evropske unije

               L 307/25

         SKLEP SVETA (EU) 2015/2176
   z dne 23. novembra 2015
   o stališču, ki se zastopa v imenu Evropske unije v Evropskem odboru za pripravo standardov za plovbo po celinskih plovnih poteh (CESNI) in na plenarnem zasedanju Centralne komisije za plovbo po Renu (CCNR) v zvezi z evropskim standardom o določitvi tehničnih zahtev za plovila za celinsko plovbo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Namen ukrepov Unije na področju celinske plovbe bi moral biti, da se zagotovi enotnost pri razvoju tehničnih zahtev za plovila za celinsko plovbo, ki se uporabljajo v Uniji.

               (2)

               Evropski odbor za pripravo standardov za plovbo po celinskih plovnih poteh (CESNI) je bil ustanovljen 3. junija 2015 v okviru Centralne komisije za plovbo po Renu (CCNR) zaradi razvoja tehničnih zahtev za celinsko plovbo na različnih področjih, zlasti v zvezi s plovili, informacijsko tehnologijo in posadko.

               (3)

               Pričakuje se, da bo CESNI na svojem zasedanju 26. novembra 2015 sprejel standard v zvezi s tehničnimi zahtevami za plovila za celinsko plovbo (v nadaljnjem besedilu: standard). Na plenarnem zasedanju bo CCNR spremenil svoj zakonodajni okvir, to so uredbe o inšpekcijskih pregledih plovil, ki plujejo po Renu, da bi se vanj vključilo sklicevanje na ta standard in da bi ta standard postal obvezen v okviru uporabe revidirane konvencije o plovbi po Renu.

               (4)

               Standard določa enotne tehnične zahteve, ki so potrebne za zagotovitev varnosti plovil za celinsko plovbo. Vključuje določbe v zvezi z ladjedelništvom, opremljanjem plovil za celinsko plovbo in opremo za ta plovila, posebne določbe glede določenih kategorij plovil, kot so potniška plovila, potiskani sestavi in kontejnerska plovila, določbe glede identifikacije plovil, obrazcev spričeval in registra, prehodne določbe ter navodila za uporabo standarda. Direktiva 2006/87/ES Evropskega parlamenta in Sveta (1) zagotavlja, da se spričevala Unije za plovbo po celinskih plovnih poteh izdajajo za plovne objekte, ki izpolnjujejo tehnične zahteve za plovila za celinsko plovbo, določene v Prilogi II k navedeni direktivi, za katera je bila potrjena enakovrednost s tehničnimi zahtevami iz uporabe revidirane konvencije o plovbi po Renu. Poleg tega je Komisija 10. septembra 2013 sprejela predlog direktive Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh, in razveljavitvi Direktive 2006/87/ES, ki določa, da se pri uporabi tehničnih zahtev za plovila za celinsko plovbo upošteva razvoj na tem področju, ki je rezultat dela mednarodnih organizacij, zlasti CCNR.

               (5)

               Zato bo standard v zvezi s tehničnimi zahtevami za plovila za celinsko plovbo, ki se sprejme pod okriljem CCNR, vplival na Direktivo 2006/87/ES in prihodnji razvoj pravnega reda Evropske unije na tem področju.

               (6)

               Pregled uredb o inšpekcijskih pregledih plovil, ki plujejo po Renu, s katerim se namerava olajšati neposredno sklicevanje na standard, še ni zaključen v okviru CCNR. Vendar pa je primerno, da se posamezne določbe, vključno s tistimi, ki se nanašajo na utekočinjeni zemeljski plin (UZP), vključijo v uredbe o inšpekcijskih pregledih plovil, ki plujejo po Renu, tako da se standard lahko upošteva, tudi preden je v uredbe o inšpekcijskih pregledih plovil, ki plujejo po Renu, vključen neposreden sklic.

               (7)

               Unija ni članica CCNR ali CESNI. Zato je treba, da Svet pooblasti države članice, da v teh organih izrazijo stališče Unije glede standarda –

         SPREJEL NASLEDNJI SKLEP:
   Člen 1
   1.   Stališče, ki se zastopa v imenu Evropske unije 26. novembra 2015 na seji CESNI je, da se strinja s sprejetjem evropskega standarda o določitvi tehničnih zahtev za plovila za plovbo po celinskih plovnih poteh (ES-TRIN) 2015/1.
   2.   Stališče, ki se zastopa v imenu Evropske unije na plenarnem zasedanju CCNR 3. decembra 2015 je, da se podpre samo tiste posamezne spremembe uredb o inšpekcijskih pregledih plovil, ki plujejo po Renu, ki so skladni z ES-TRIN 2015/1. To zlasti vključuje sprejetje določb o pogonu plovil na UZP.
   Stališče, ki se zastopa v imenu Evropske unije na prihodnjem plenarnem zasedanju CCNR je, da se sklene, da se spremenijo uredbe o inšpekcijskih pregledih plovil, ki plujejo po Renu tako, da se sklicujejo na ES-TRIN 2015/15, in sicer po tistem, ko je bil opravljen potreben pregled uredb o inšpekcijskih pregledih plovil, ki plujejo po Renu.
   Člen 2
   1.   Stališče Unije iz člena 1(1) izrazijo države članice, pri čemer ravnajo skupaj v interesu Unije.
   2.   Stališče Unije iz člena 1(2) izrazijo države članice, ki so članice CCNR, pri čemer ravnajo skupaj v interesu Unije.
   Člen 3
   Manjše spremembe stališč iz člena 1 se lahko dogovorijo, ne da bi bila potrebna nadaljnja odločitev Sveta.
   Člen 4
   Ta sklep začne veljati na dan sprejetja.

      V Bruslju, 23. novembra 2015

            Za Svet

            Predsednik

         C. MEISCH

      (1)  Direktiva 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (UL L 389, 30.12.2006, str. 1).


title: Sklep Sveta 2014/673/SZVP z dne 25. septembra 2014 o spremembi Sklepa 2013/527/SZVP o spremembi in podaljšanju mandata posebnega predstavnika Evropske unije za Afriški rog

text:
               26.9.2014

               SL

               Uradni list Evropske unije

               L 282/22

         SKLEP SVETA 2014/673/SZVP
   z dne 25. septembra 2014
   o spremembi Sklepa 2013/527/SZVP o spremembi in podaljšanju mandata posebnega predstavnika Evropske unije za Afriški rog
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 8. decembra 2011 sprejel Sklep 2011/819/SZVP (1) o imenovanju Alexandra RONDOSA za posebnega predstavnika Evropske unije (PPEU) za Afriški rog.

               (2)

               Svet je 24. oktobra 2013 sprejel Sklep 2013/527/SZVP (2) o spremembi in podaljšanju mandata posebnega predstavnika Evropske unije za Afriški rog do 31. oktobra 2014.

               (3)

               Mandat PPEU bi bilo treba podaljšati za nadaljnje obdobje štirih mesecev.

               (4)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (5)

               Sklep 2013/527/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/527/SZVP se spremeni:

               1.

               člen 1(1) se nadomesti z naslednjim:
               „1.   Mandat PPEU za Afriški rog Alexandra RONDOSA se podaljša do 28. februarja 2015. Svet lahko na podlagi ocene Političnega in varnostnega odbora (PVO) in na predlog Visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;

               2.

               člen 5(1) se nadomesti z naslednjim:
               „1.   Referenčni finančni znesek za kritje odhodkov, povezanih z mandatom PPEU, za obdobje od 1. novembra 2013 do 31. oktobra 2014, znaša 2 720 000 EUR.
               Referenčni finančni znesek za kritje odhodkov, povezanih z mandatom PPEU, za obdobje od 1. novembra 2014 do 28. februarja 2015, znaša 890 000 EUR.“;

               3.

               člen 13 se nadomesti z naslednjim:
               „Člen 13
               Pregled
               Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do konca aprila 2014 predloži Svetu, VP in Komisiji poročilo o napredku, do konca novembra 2014 pa celovito poročilo o izvajanju nalog.“

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 25. septembra 2014

            Za Svet

            Predsednica

         F. GUIDI

      (1)  Sklep Sveta 2011/819/SZVP z dne 8. decembra 2011 o imenovanju posebnega predstavnika Evropske unije za Afriški rog (UL L 327, 9.12.2011, str. 62).

      (2)  Sklep Sveta 2013/527/SZVP z dne 24. oktobra 2013 o spremembi in podaljšanju mandata posebnega predstavnika Evropske unije za Afriški rog (UL L 284, 26.10.2013, str. 23).


title: 2014/230/EU: Sklep Sveta z dne 14. aprila 2014 o sklenitvi Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani, razen zadev v zvezi s ponovnim sprejemom

text:
               26.4.2014

               SL

               Uradni list Evropske unije

               L 125/44

         SKLEP SVETA
   z dne 14. aprila 2014
   o sklenitvi Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani, razen zadev v zvezi s ponovnim sprejemom

      (2014/230/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 91, 100, 191(4), 207 in 209 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta 2014/229/EU (2) je bil 9. novembra 2009 podpisan Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (v nadaljnjem besedilu: Sporazum), s pridržkom njegove poznejše sklenitve.

               (2)

               Nekatere določbe Sporazuma zadevajo ponovni sprejem in spadajo zato v področje uporabe naslova V tretjega dela Pogodbe. Vzporedno s tem sklepom bo sprejet poseben sklep (3) o določbah iz člena 34(3) Sporazuma.

               (3)

               Sporazum bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Okvirni sporazum o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (4) se razen člena 34(3) Sporazuma odobri v imenu Evropske unije.
   Člen 2
   Skupnemu odboru iz člena 41 Sporazuma predseduje visoki predstavnik Unije za zunanje zadeve in varnostno politiko. V skupnem odboru je zastopana Unija ali, glede na primer, Unija in države članice, odvisno od posameznega področja.
   Člen 3
   Predsednik Sveta v imenu Unije pošlje uradno obvestilo iz člena 48(1) Sporazuma. (5)

   Člen 4
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednica

         C. ASHTON

      (1)  Odobritev z dne 26. februarja 2014 (še ni objavljena v Uradnem listu).

      (2)  Sklep Sveta 2014/229/EU z dne 27. oktobra 2009 o podpisu Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani (glej stran 16 tega Uradnega lista).

      (3)  Sklep Sveta 2014/231/EU z dne 14. aprila 2014 o sklenitvi Okvirnega sporazuma o obsežnem partnerstvu in sodelovanju med Evropsko skupnostjo in njenimi državami članicami na eni strani ter Republiko Indonezijo na drugi strani, v zvezi s ponovnim sprejemom (glej stran 46 tega Uradnega lista).

      (4)  Besedilo Sporazuma je bilo objavljeno v UL L 125, 26.4.2014, str 17 hkrati s sklepom o podpisu.

      (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2009/566/ES: Sklep Komisije z dne 27. julija 2009 o spremembi Sklepa Komisije 2008/721/ES v zvezi z nadomestili za člane znanstvenih odborov in strokovnjake na področju varstva potrošnikov, javnega zdravja in okolja (notificirano pod dokumentarno številko C(2009) 5767)

text:
               28.7.2009

               SL

               Uradni list Evropske unije

               L 196/61

      SKLEP KOMISIJE

   z dne 27. julija 2009
   o spremembi Sklepa Komisije 2008/721/ES v zvezi z nadomestili za člane znanstvenih odborov in strokovnjake na področju varstva potrošnikov, javnega zdravja in okolja
   (notificirano pod dokumentarno številko C(2009) 5767)
   (2009/566/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti členov 152 in 153 Pogodbe,
   ob upoštevanju naslednjega:

               (1)

               Člen 19 Sklepa Komisije 2008/721/ES z dne 5. septembra 2008 o vzpostavitvi svetovalne strukture znanstvenih odborov in strokovnjakov na področju varstva potrošnikov, javnega zdravja in okolja ter razveljavitvi Sklepa 2004/210/ES (1) določa, da so člani znanstvenih odborov, znanstveni svetovalci iz Skupine in zunanji strokovnjaki upravičeni do nadomestil za udeležbo na sestankih odborov, tematskih delavnicah, delovnih skupinah in drugih sestankih in dogodkih, ki jih organizira Komisija, ter za poročanje o posameznih vprašanjih.

               (2)

               Priloga III k Sklepu 2008/721/ES določa 300 EUR kot sejnino za vsak cel dan udeležbe, 150 EUR kot sejnino za udeležbo na dopoldanskem ali popoldanskem zasedanju in 300 EUR za udeležbo v funkciji poročevalca. Ta znesek se lahko poveča na 600 EUR za vprašanja, pri katerih je treba vložiti zelo veliko dela, če je to v celoti upravičeno in so na voljo proračunska sredstva.

               (3)

               Priloga tudi določa, da bo Komisija redno preverjala potrebo po prilagoditvi teh nadomestil glede na indekse cen, določitev nadomestil, izplačanih strokovnjakom drugih evropskih organov, in izkušnje z delovno obremenitvijo članov, pridruženih članov, drugih znanstvenih svetovalcev in zunanjih strokovnjakov. Prvič naj bi to preverjala leta 2009.

               (4)

               Sedanja višina nadomestil je bila določena leta 1997 za člane in strokovnjake teles, ki so bila predhodniki teh znanstvenih odborov, in po tistem ni bila na novo določena. Dnevna sejnina, prilagojena glede na zvišanje cen življenjskih potrebščin v obdobju 1997–2008 na podlagi podatkov o indeksu cen življenjskih potrebščin EUROSTAT-a, bi znašala 381,50 EUR. Ta znesek bi bilo treba zaokrožiti na 385 EUR.

               (5)

               Razliko med celodnevnimi in poldnevnimi sestanki bi bilo treba odpraviti, da bi se upošteval čas, porabljen za potovanje in prevoz.

               (6)

               Po izkušnjah je obremenitev poročevalcev močno odvisna od zapletenosti in trajanja dejavnosti, potrebnih za pripravo mnenja ob upoštevanju zapletenosti vprašanja, razpoložljivosti in dostopnosti podatkov, količine literature, ki jo je treba preučiti, potrebe po sodelovanju z drugimi organi ter obsega in zapletenosti potrebnih posvetovanj z zainteresiranimi stranmi in javnih posvetovanj. Sedanja zneska nadomestila za poročevalce ne odražata dejanskega razpona stanj, zato bi bilo treba uvesti več razponov nadomestil za poročevalce –

         SKLENILA:
   Edini člen
   Priloga III k Sklepu 2008/721/ES se nadomesti z besedilom v Prilogi k temu sklepu.

      V Bruslju, 27. julija 2009

            Za Komisijo

         Androulla VASSILIOU

            Članica Komisije

      (1)  UL L 241, 10.9.2008, str. 21.

      PRILOGA

            „PRILOGA III

               NADOMESTILA

            Člani znanstvenih odborov, znanstveni svetovalci iz skupine in zunanji strokovnjaki so upravičeni do nadomestil za udeležbo pri dejavnostih znanstvenih odborov:
            Za udeležbo na sestankih odborov, delavnicah, delovnih skupinah in drugih sestankih in dogodkih, ki jih organizira Komisija:

                        —

                        385 EUR za vsak dan sestanka, ki so se ga udeležili.

                  Za delo poročevalca:

                        —

                        Nadomestilo se spreminja glede na delovno obremenitev v zvezi z zapletenostjo zadeve, čas, potreben za pripravo mnenja, količino in dosegljivost podatkov in strokovne literature in informacij, ki jih je treba zbrati in obdelati, ter obseg in zapletenost javnih posvetovanj in posvetovanj z zainteresiranimi stranmi ter stikov z drugimi telesi ob upoštevanju naslednjih okvirnih meril:

                                    Znesek

                                    Okvirna merila

                                    385 EUR

                                                —

                                                enostavna in rutinska vprašanja

                                                —

                                                mnenje temelji na preučitvi dosjeja ob manj obširnem iskanju podatkov in manj obširnem študiju literature

                                                —

                                                ni javnega posvetovanja

                                                —

                                                med prvim in zadnjim sestankom ne sme preteči več kot pet mesecev

                                    770 EUR

                                                —

                                                zapleteno vprašanje

                                                —

                                                mnenje temelji na obsežnem iskanju in preučevanju podatkov in literature

                                                —

                                                posvetovanje z zainteresiranimi stranmi in/ali javno posvetovanje z manjšo delovno obremenjenostjo zaradi preučitve povratnih informacij

                                                —

                                                med prvim in zadnjim sestankom preteče 5 do 9 mesecev

                                    1 155 EUR

                                                —

                                                zelo zapleteno vprašanje

                                                —

                                                potrebna sta zelo obširno iskanje in analiza podatkov in literature

                                                —

                                                obsežna in zapletena posvetovanja z zainteresiranimi stranmi, javnostjo in drugimi strokovnimi organi in preučitev pomembnih povratnih informacij

                                                —

                                                med prvim in zadnjim sestankom preteče več kot 9 mesecev

                        —

                        Na podlagi zgoraj omenjenih meril bo Komisija za vsak posamezen primer v zahtevi za mnenje navedla, kateri zneski za nadomestilo za poročevalca se uporabijo. Komisija lahko med pripravljalnim delom za zahtevano mnenje izbere drug znesek, če to upravičujejo nepredvidene spremembe v zvezi z ustreznimi merili.

                        —

                        Komisija bo redno ocenjevala potrebo po prilagoditvi teh nadomestil glede na indekse cen, določitev nadomestil, izplačanih strokovnjakom drugih evropskih organov, in izkušnje z delovno obremenitvijo članov, pridruženih članov, drugih znanstvenih svetovalcev in zunanjih strokovnjakov.“